विद्या सिन्हा

विद्या सिन्हा (जन्म: 15 नवंबर, 1947) (मृत्यु: 15 अगस्त, 2019) हिन्दी फ़िल्मों की एक अभिनेत्री थीं। विद्या १९८० के दशक की चर्चित अभिनेत्रियों में से एक थीं। विद्या को "रजनीगंधा", "छोटी सी बात" में अमोल पालेकर के साथ अभिनय और "पति-पत्नी और वो" समेत कई फिल्मों में उनके बेहतरीन अभिनय के लिये याद किया जाता है। इसके अलावा उन्होंने कुछ टीवी धारावाहिकों में भी अभिनय किया, जिनमें "काव्यांजलि", "कबूल है" और "कुल्फी कुमार बाजेवाला" शामिल हैं।

 व्यक्तिगत जीवन 
विद्या का जन्म मुंबई में 15 नवंबर 1947 को एक फिल्मी परिवार में हुआ था। उनके पिता प्रताप राणा एक फिल्म प्रोड्यूसर थे। विद्या जब 18 साल की थीं, तभी उन्होंने मॉडलिंग शुरू कर दी। उनका वैवाहिक जीवन परेशानियों से गुजरा। विद्या का पहला विवाह 1968 में वेंकटश्वरन अय्यर से हुआ था। इस दौरान उन्होंने एक बेटी जाह्नवी को गोद लिया। 1996 में अय्यर के निधन के बाद उन्होंने जून 2001 में ऑस्ट्रेलिया के डॉक्टर नेताजी भीमराव सालुंखे के साथ विवाह किया था। 2009 में उन्होंने सालुंखे पर शारीरिक और मानसिक प्रताड़ना का दोषी ठहराया था। इसके बाद साल 2011 में दोनों को तलाक मिल गया था। कोर्ट ने सालुंखे को रखरखाव के लिए प्रति माह 10,000 रुपये वेतन के रूप में देने का आदेश दिया था।

 प्रमुख फिल्में
 वर्ष  फ़िल्म  चरित्र  टिप्पणी1984  कैदी  सीता 1979  मीरा  कृष्णा राठोड 1978  तुम्हारे लिये  गौरी 1977  मुक्ति  सीमा कैलाश शर्मा 1977  जीवन मुक्त  1975  छोटी सी बात प्रभा नारायण 1974  रजनीगंधा दीपा कपूर 

 नामांकन और पुरस्कार 
 सन्दर्भ 
 बाहरी कड़ियाँ 

श्रेणी:बॉलीवुड
श्रेणी:अभिनेत्री
श्रेणी:हिन्दी अभिनेत्री
श्रेणी:२०१९ में निधन
श्रेणी:1947 में जन्मे लोग